Prima echipă de senioare a fost CFR Craiova, unde a jucat cu dublă legitimare începând din 1988, la vârsta de 16 ani. În 1991 a participat cu echipa de tineret a României la Campionatul Mondial din Franța. În același an a fost promovată la reprezentativa B de senioare, apoi la echipa principală a României, unde a evoluat cu intermitență până în 1994, când a devenit componentă a lotului de bază și a luat parte la Campionatul European.